Intanɛt So Bible | KYERƐW KRONKRON—WIASE FOFORO NKYERƐASE
Wopɛ sɛ wokenkan saa asɛm yi wɔ %% mu anaa?
Mmebusɛm 14:1-35
14 Ɔbea nyansafo si ne fie,+ na ɔbea kwasea de, ɔde ne nsa dwiriw ne de gu.+2 Nea ɔnam teeyɛ mu no suro Yehowa,+ na nea ɔkyea n’akwan no bu No animtiaa.+3 Ɔkwasea anom asɛm te sɛ ahantan abaa,+ na anyansafo ano kora wɔn so.+4 Sɛ anantwi nni hɔ a, mmoa adididaka mu tew, nanso nantwinini ahoɔden nti, nnɔbae dɔɔso.5 Ɔdansefo nokwafo renni atoro,+ na ɔdansekurumfo de, atosɛm nkutoo na ɔka.+6 Ɔfɛwdifo hwehwɛ nyansa nanso onnya; na nimdeɛ nyɛ obi a ɔwɔ ntease nyanã.+7 Twe wo ho fi ɔkwasea anim,+ na worenhu nimdeɛ+ wɔ n’anom.8 Onitefo nyansa ne sɛ obehu n’akwan mu yiye,+ na nkwasea agyimisɛm yɛ nnaadaa.+9 Nkwasea na wɔde asodi yɛ aseresɛm,+ na teefo ntam na biakoyɛ wɔ.+10 Koma na onim onipa kra awerɛhow,+ na n’anigye nso, ɔhɔho mfa ne ho nnyigye mu.11 Wɔbɛsɛe abɔnefo fie,+ na teefo ntamadan bɛyɛ frɔmfrɔm.+12 Ɛwɔ ɔkwan bi a ɛteɛ onipa ani so,+ nanso n’awiei yɛ owu kwan.+13 Ɔserew mu mpo, koma di yaw,+ na ahurusidi wie awerɛhow.+14 Nea onni gyidi ne koma mu no, ne kwan so aba bɛmee no,+ na onipa pa nneyɛe so aba bɛmee no.+15 Ogyimfo gye nsɛm nyinaa di,+ na onitefo hwɛ n’anammɔn yiye.+16 Onyansafo suro ne ho, na ɔsan fi bɔne ho,+ na ɔkwasea de, ogye ne ho di nti, ne bo fuw.+17 Nea ne bo nkyɛ fuw di nkwaseasɛm,+ na onipa a odwen de, wɔtan no.+18 Ade a agyimfo nya ne nkwaseasɛm,+ na anitefo de, wɔn abotiri ne nimdeɛ.+19 Abɔnefo bɛkotow apapafo anim,+ na amumɔyɛfo akotow ɔtreneeni abobow ano.20 Ohiani de, ne yɔnko mpo tan no,+ na ɔdefo nnamfo dɔɔso.+21 Nea obu ne yɔnko animtiaa no yɛ bɔne,+ na anigye ne nea ɔdom mmɔborɔni.+22 So wɔn a wodwen adwemmɔne no renyɛ akobɔfo?+ Na adɔe ne nokware wɔ hɔ ma wɔn a wodwen adwempa.+23 Ɔbrɛ biara mu wɔ mfaso,+ na anosɛm de, ohia nko ara.24 Anyansafo abotiri ne wɔn ahonyade; na nkwasea agyimisɛm yɛ nkwaseasɛm nkutoo.+25 Ɔdansefo nokwafo gye akra,+ na nkontompofo ka atosɛm ara nko.+26 Nea osuro Yehowa no ahotoso yɛ kɛse,+ na ne mma benya guankɔbea.+27 Yehowa suro yɛ nkwa asuti,+ ɛdan onipa fi owu mfiri ho.+28 Nnipa dodow mu na ɔhene anuonyam wɔ;+ ɔmanfo sã a, ɛma otitiriw sɛe.+29 Nea ne bo kyɛ fuw no nhumu dɔɔso,+ na nea ɔpere ne ho no ani gye nkwaseasɛm ho.+30 Koma a edwo yɛ ɔhonam nkwa,+ na ahoɔyaw yɛ nnompe mu porɔw.+31 Nea osisi ɔbrɛfo no bɔ ne Bɔfo ahohora,+ na nea ɔdom ohiani no hyɛ No anuonyam.+32 Omumɔyɛfo bɔne nti, wobesum no akyene,+ na ɔtreneeni benya guankɔbea wɔ ne mũdi* mu.+33 Nyansa te nea ɔwɔ ntease koma mu,+ na nkwasea mu de, ɛda adi.34 Trenee na ɛpagyaw ɔman,+ na bɔne gu amanaman anim ase.+35 Akoa a ɔwɔ nhumu ma ɔhene ani gye,+ na ne bo fuw nea ɔyɛ aniwude.+
twi_Latn twi_Latn twi_Latn twi_Latn